CELEX: 62013TN0479
Language: fi
Date: 2013-09-03 00:00:00
Title: Asia T-479/13: Kanne 3.9.2013 — Marchiani v. parlamentti

16.11.2013   
            
            
               FI
            
            
               Euroopan unionin virallinen lehti
            
            
               C 336/26
            
         Kanne 3.9.2013 — Marchiani v. parlamentti
   (Asia T-479/13)
   2013/C 336/56
   Oikeudenkäyntikieli: ranska
   
      Asianosaiset
   
   
      Kantaja: Jean-Charles Marchiani (Toulon, Ranska) (edustaja: asianajaja C.-S. Marchiani)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan pääsihteeristön 4.7.2013 tekemän päätöksen
            
         
               —
            
            
               kumoamaan 5.7.2013 päivätyn veloitusilmoituksen
            
         
               —
            
            
               velvoittamaan Euroopan parlamentti korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja riitauttaa kanteellaan Euroopan parlamentin päätöksen kantajan vuosien 2001 ja 2004 välisenä aikana parlamentin jäsenen avustajakorvauksena saamien määrien takaisinperimisestä.
   Kantaja vetoaa kanteensa tueksi kuuteen kanneperusteeseen.
   
               1)
            
            
               Ensimmäinen kanneperuste perustuu menettelyn sääntöjenvastaisuuteen, koska parlamentin pääsihteeristön 4.7.2013 tekemä päätös on kantajan mukaan Euroopan parlamentin jäsenten asemaa koskevien sääntöjen soveltamisohjeiden muuttamisesta 19.5.2008 ja 9.7.2008 tehtyjen parlamentin puheenjohtajiston päätösten sekä kontradiktorisuuden periaatteen ja puolustautumisoikeuksien kunnioittamisen periaatteen vastainen.
            
         
               2)
            
            
               Toinen kanneperuste perustuu parlamentin jäsenten kuluja ja korvauksia koskevien sääntöjen virheelliseen soveltamiseen.
            
         
               3)
            
            
               Kolmas kanneperuste perustuu asiakirja-aineiston virheelliseen arviointiin.
            
         
               4)
            
            
               Neljäs kanneperuste perustuu siihen, ettei Euroopan parlamentin pääsihteeristö ollut puolueeton, kun se teki 4.7.2013 päivätyn päätöksen.
            
         
               5)
            
            
               Viides ja kuudes kanneperuste perustuvat takaisinperittävien määrien vanhentumiseen.